‘Hy spreek nog, hoewel hy gesterf het’
8 Indien wel, het sy haar hopeloos misgis. Wat meer is, as sy en Adam Kain met sulke idees grootgemaak het, sou dit beslis nie goed gewees het vir sy onvolmaakte menslike trots nie. Ná verloop van tyd het Eva ’n tweede seun gehad, maar ons vind glad nie sulke oordrewe stellings oor hom nie. Hulle het hom Abel genoem, wat moontlik “Uitaseming”, of “Nietigheid”, beteken (Gen. 4:2). Het hierdie keuse van ’n naam laer verwagtinge weerspieël, asof hulle minder hoop gestel het in Abel as in Kain? Ons kan nie met sekerheid sê nie.
10, 11. Wat het Kain en Abel onderskeidelik geword, en watter eienskap het Abel opgebou?
10 Terwyl die twee seuns grootgeword het, het Adam hulle waarskynlik opgelei om werk te doen wat nodig was om in die gesin se behoeftes te voorsien. Kain het ’n landbouer geword; Abel het ’n herder geword.
13 Abel het sekerlik tyd geneem om oor geestelike dinge te peins. Stel jou Abel met sy kudde voor. ’n Herder moes baie stap. Hy het die saggeaarde diere oor heuwels, deur valleie, deur riviere gelei—altyd op soek na die groenste gras, die beste waterpoele, die mees beskutte rusplekke. Van al God se skepsele het skape na die hulpeloosste gelyk, asof hulle van nature die mens se leiding en beskerming nodig het. Het Abel besef dat hy ook die leiding, beskerming en sorg nodig het van Iemand wat baie wyser en magtiger is as enige mens? Hy het ongetwyfeld dikwels sulke gedagtes in gebed uitgespreek, en sy geloof het gevolglik bly groei.